stanford-oval/wikipedia huggingface dataset:
Jokiniemi
Aiheesta muualla

Kuvia tai muita tiedostoja aiheesta Jokiniemi Wikimedia Commonsissa
Maatalouden tutkimuskeskus ja laajat peltoaukeat 1970-luvulla.
Tikkurilankosken ympäristöllä on pitkä teollisuushistoria. Asemakaavalla suojellussa vernissatehtaassa järjestetään tänä päivänä kahvila- ja kulttuuritoimintaa.
Lyijytehtaan perustanut liikemies Artur Grönberg asui Lars Sonckin suunnittelemassa kolmikerroksisessa Villa Grönbergissä, joka on suojeltu asemakaavalla.
Metsäntutkimuslaitoksen vanha päärakennus kunnostettiin vuonna 2020 asuinrakennukseksi, jossa on 71 yksiötä.
”Relanderin talona” tunnettu jugend-huvila oli pitkään Metsäntutkimuslaitoksen kirjasto. Rakennus on suojeltu asemakaavalla, kuten myös viereinen Paviljonki II.
2010-luvun asuintaloja Jokiniemenkujalla vanhan koelaitoksen ympäristössä.
Assistenttien talo / Professorien talo I (1934) on Vantaan vanhin kerrostalo.
1930-luvulla rakennettu korjaamopaja sijaitsee Navethalia-teatterin eteläpuolella. Vantaa ei ole onnistunut vuokraamaan pajaa eikä sen viereistä konesuojaa, ja rakennuksia uhkaa purkutuomio.
Keskusrikospoliisin toimitalo rakennettiin Jokiniemeen 1990-luvun alussa.
Hiekkaharjun liikuntapuistossa, joka virallisesti sijaitsee Jokiniemessä, on muun muassa yleisurheilukenttä.
Urheilukentän kupeessa sijaitsevalla Vantaan näyttämöllä on harrastajateatteritoimintaa.
Valtakunnallisesti vilkas Tikkurilan rautatieasema on osa Jokiniemeä.
Halloween II (vuoden 2009 elokuva)

| Halloween II |
| --- | --- |

Ohjaaja:  Rob Zombie
Käsikirjoittaja:  Rob Zombie
Tuottaja:  Malek Akkad Andy Gould Rob Zombie
Säveltäjä:  Tyler Bates
Kuvaaja:  Brandon Trost
Leikkaaja:  Glenn Garland
Pääosat:  Malcolm McDowell Tyler Mane Sheri Moon Zombie Brad Dourif Danielle Harris Scout Taylor-Compton
Valmistustiedot
Valmistusmaa:   Yhdysvallat
Tuotantoyhtiö:  The Weinstein Company Dimension Films Spectacle Entertainment Group Trancas International Films
Levittäjä:  Sony Pictures Entertainment Budapest Film Netflix
Ensi-ilta:  28. elokuuta 2009
Kesto:  101 minuuttia
Alkuperäiskieli:  englanti
Budjetti:  15 miljoonaa $
Tuotto:  39 421 467 $
Edeltäjä:  Halloween
Seuraaja:  Halloween (vuoden 2018 elokuva)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween II (tunnetaan myös nimellä H2: Halloween 2) on Rob Zombien ohjaama kauhuelokuva vuodelta 2009.
"30 Years of Terror" -konventissa vuonna 2008  Halloweenin tuottaja Malek Akkad vahvisti, että itsenäinen jatko-osa Rob Zombien Halloween-elokuvalle on valmistumassa. Elokuvan valmistus alkoi 23. helmikuuta 2009 Atlantassa, Georgian osavaltiossa Yhdysvalloissa, ja Dimension Films julkaisi elokuvan 28. elokuuta 2009.
Tyler Mane on jälleen Michael Myersin roolissa ja Malcolm McDowell Tri. Loomisin roolissa. Michaelin sisarta Laurieta näyttelee Scout Taylor-Compton, ja Annieta vuoden 2007 elokuvasta tuttu Danielle Harris.
Juoni

Kaksi vuotta ensimmäisen osan tapahtumien jälkeen sarjamurhaaja Michael Myersin (Tyler Mane) ruumista ei mystisen onnettomuuden jälkeen olla löydetty, ja Myersin sisar Laurie Strode (Scout Taylor-Compton) on vanhempiensa murhien jälkeen muuttanut yhteen Annien (Danielle Harris) ja hänen isänsä, sheriffi Brackettin (Brad Dourif) kanssa. He asuvat rauhassa maalla Haddonfieldin lähellä olevilla pelloilla, ja Laurieta vainoavat yhä surulliset muistot kahden vuoden takaisesta halloweenista. Nyt on taas se aika vuodesta, ja Myers vaeltaa läpi maiden ja mantujen päästäkseen sisarensa luokse.
Näyttelijöitä

| 0 | 1 | 2 |
| --- | --- | --- |
|  Sheri Moon Zombie  | … |  Deborah Myers   |
|  Chase Wright Vanek  | … |  Michael nuorena   |
|  Scout Taylor-Compton  | … |  Laurie Strode   |
|  Brad Dourif  | … |  Sheriff Lee Brackett   |
|  Caroline Williams  | … |  tohtori Maple   |
|  Malcolm McDowell  | … |  tohtori Samuel Loomis   |
|  Tyler Mane  | … |  Michael Myers   |
|  Dayton Callie  | … |  kuolinsyytutkija Hooks   |
|  Richard Brake  | … |  Gary Scott   |
|  Octavia Spencer  | … |  Nurse Daniels   |
|  Danielle Harris  | … |  Annie Brackett   |
|  Richard Riehle  | … |  yövartija   |
|  Margot Kidder  | … |  Barbara Collier   |
|  Mary Birdsong  | … |  Nancy McDonald   |
|  Brea Grant  | … |  Mya Rockwell  |
Aiheesta muualla > Arvostelut

Tatu Piispanen: Halloween II (2009)  25.11.2010. Elitisti.
Hermínio Malzone Hugo

Hermínio Malzone Hugo (6. maaliskuuta 1915 Guaxupé – 20. helmikuuta 2002) oli brasilialainen roomalaiskatolinen piispa. Hänet vihittiin papiksi Guaxupén hiippakuntaan 27. maaliskuuta 1938 ja nimitettiin Governador Valadaresin hiippakunnan piispaksi 29. tammikuuta 1957. Piispaksi vihkiminen seurasi 5. toukokuuta. Pääkonsekraattorina toimi Armando Lombardi, jota avustivat Inácio João Dal Monte ja Lafayette Libânio.
Malzone Hugo osallistui Vatikaanin toiseen kirkolliskokoukseen. Hän erosi tehtävistään piispana 7. joulukuuta 1977.
Hans Hirn

| Hans Hirn> Henkilötiedot |
| --- | --- |
Syntynyt: 5. syyskuuta 1896 Helsinki
Kuollut: 27. toukokuuta 1970 Helsinki
Ammatti:  kirjastonhoitaja, tietokirjailija, historioitsija
Arvonimi: professori
Vanhemmat:  Yrjö Hirn, Karin Hirn
Hans Hirn (5. syyskuuta 1896 Helsinki – 27. toukokuuta 1970 Helsinki) oli suomalainen historioitsija ja kirjastonjohtaja, joka sai professorin arvonimen.
Henkilöhistoria

Hans Hirnin vanhemmat olivat professori Yrjö Hirn ja ruotsintaja Karin Åberg. Hänen ensimmäinen puolisonsa 1924–1942 oli Hilja Maria Ahra ja toinen vuodesta 1944 Eja Margrete Nordström. Hirn tuli ylioppilaaksi 1914, valmistui filosofian kandidaatiksi 1920 ja väitteli filosofian tohtoriksi 1931. Hän toimi amanuenssina Helsingin yliopiston kirjastossa, kirjastoneuvojana Valtion kirjastotoimikunnassa 1922–1925 ja Helsingin kaupunginkirjaston apulaisjohtajana 1925–1959. Helsingin yliopiston dosentti hän oli 1938–1965 ja vt. professori 1948–1949 sekä 1962–1964. Professorin arvonimi Hirnille myönnettiin 1965. Hän oli Suomen Tiedeseuran jäsen vuodesta 1952 ja Suomen Historiallisen Seuran tutkijajäsen vuodesta 1953.
Tietokirjailija Marta Hirn oli Hans Hirnin sisar. Sven Hirn taas oli hänen poikansa.
Teoksia

Gustaf Fredric Stjernvall 1767–1815: En tidsskildring, 1931
Alexander Armfelt: Ungdom och läroår intill 1832, 1938
Alexander Armfelt: Början av en statsmannabana, 1948
Fängelseförhållanden i Tavastehus och Helsingfors i slutet av den svenska tiden, 1953
Statsvälvningen 1772 och Anders de Bruce, 1955
Anders de Bruce 1723–1878: En förvaltninghistorisk undersökning, 1957
von Willebrandska regementet 1739–1743, 1962
Från Lantingshausen till Jägerhorn: ett värvat regemente i Finland 1751–1808 , 1970
Aiheesta muualla

Hirn, Hans hakuteoksessa Uppslagsverket Finland (2012). (ruotsiksi)
Hambachin metsä

Ympäristöaktivistien puumajoja Hambachin metsässä.
Hambachin metsä (Hambacher Forst tai Hambacher Wald) on Saksan Nordrhein-Westfalenin osavaltiossa sijaitseva noin 12 000 vuotta vanha ikimetsä. Nykyisin metsän omistaa saksalainen energiayhtiö RWE, joka on raivannut alueelle Euroopan suurimman ruskohiiliavolouhoksen.
RWE haluaisi laajentaa avolouhosta, mutta hanketta vastustavat ilmasto- ja ympäristöaktivistit ovat majoittuneet jäljellä olevaan metsään ja pyrkivät estämään kaivoksen laajentumisen. Poliisi hajotti vuonna 2018 metsänvaltaajien puumajat ja pidätti yli 30 valtaajista. Vuonna 2020 metsää uhannut kaivostoiminta päätettiin lakkauttaa.
Aiheesta muualla

Kuvia tai muita tiedostoja aiheesta Hambachin metsä Wikimedia Commonsissa
Hans Heyer

| Hans Heyer |
| --- | --- |
 Hans Heyer 1970-luvulla.
Henkilötiedot
Kansalaisuus:   Saksa
Formula 1 -ura
Aktiivivuodet:  1977
Talli(t):  ATS
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1977
Viimeinen kilpailu:  Saksan Grand Prix 1977
Hans Heyer (s. 16. maaliskuuta 1943 Mönchengladbach, Saksa) on entinen saksalainen F1-kuljettaja.
Ura > Alkuvaiheet

Heyer aloitti urheilu-uransa kartingissa vuonna 1959 voittaen vuosina 1962-63 Hollannin sarjan mestaruuden. Hän voitti Euroopan Touring Car -sarjan mestaruuden vuonna 1974 ja Deutsche Rennsport Meisterchaft -sarjan mestaruuden kahdesti vuosina 1975 ja 1976 Zakspeedilla.
Ura > Formula 1

Heyer osallistui yhteen F1-osakilpailuun kaudella 1977, Saksan GP:hen. Vaikka hän karsiutui aika-ajoissa, hän silti starttasi kilpailuun sääntöjen vastaisesti. Hän keskeytti kymmenen kierroksen jälkeen vaihdelaatikko-ongelmiin, minkä jälkeen hänet hylättiin kilpailusta ja tuloksista. Lisäksi Heyer sai kilpailukiellon seuraavaan kilpailuun.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | ATS Racing Team | Penske PC4 | Cosworth V8 | ARG | BRA | RSA | USW | ESP | MON | BEL | SWE | FRA | GBR | GER DSQ‡ | AUT | NED | ITA | USA | CAN | JPN | - | 0 |
‡ Starttasi kilpailuun sääntöjen vastaisesti.
Ura > Paluu pienempiin autosarjoihin

Heyer voitti DRM-mestaruuden uudestaan vuonna 1980 Lancialla. Hän joutui pahaan onnettomuuteen, kun Nürnbergin Norisring-kilpailussa hänen autonsa pyörähti pahasti. Heyer ei loukkaantunut mutta hänen lääkärinsä sanoi hänen olleen hermostunut. Heyer voitti Sebringin 12 tunnin kilpailun vuonna 1985.
Heyer kilpaili yhteensä 999 kilpailussa 30 vuoden ajan lopetettuaan kilpailemisen vuonna 1989. Kris Nissen kutsui hänet vuonna 2004 näytösajoon ADAC Volkswagen Polo -kilpailuun Norisringille, jossa ajoi 1000. kilpailunsa. Hänen poikansa Kenneth Heyer kilpailee nykyään GT3 -sarjassa.
Hermín Negrón Santana

Hermín Negrón Santana (10. marraskuuta 1937 – 10. maaliskuuta 2012) oli puertoricolainen roomalaiskatolinen piispa. Hänet vihittiin papiksi 30. toukokuuta 1969 ja nimitettiin San Juan de Puerto Ricon vihkipiispaksi sekä Gegin titulaaripiispaksi 30. kesäkuuta 1981. Piispaksi vihkiminen seurasi 7. syyskuuta. Pääkonsekraattorina toimi Luis Aponte Martínez, jota avustivat Enrique Manuel Hernández Rivera ja Rafael Grovas Felix.
Harri Kivi

Harri Juhani Kivi (s. 26. marraskuuta 1961 Helsinki) on suomalainen kuvataiteilija, joka käyttää veistoksen ja maalauksen välimaastoon sijoittuvissa teoksissaan usein aiheina ja lähtökohtina avaruuden ja meren kuvastoa.
Kivi sanoo olevansa itseoppinut taiteilija, mutta on opiskellut kuvataidetta 1970-luvulta alkaen. Hän aloitti työuransa ravintola-alalla ja on toiminut myös tanssijana, valokuvamallina ja sivuosien näyttelijänä. Artesaaniopintojen myötä Kivi toimi useiden taiteilijoiden assistenttina ja kumppanina 1980-luvulla.
Näyttelyjä ja hankkeita

Harri Kivellä on ollut kymmeniä yksityisnäyttelyitä mm. Rauman taidemuseossa (2006) sekä Kemin taidemuseossa (2008).  Kivi on osallistunut yhteis- ja ryhmänäyttelyihin mm. Helsingin taidemuseossa Tennispalatsissa (Taidetta nuorille miehille, 2002), Vantaan taidemuseossa (Ei koskaan eläkkeelle, 2010), Espoon Taidemuseossa  (Häsäkkä, 2002) Helsingin Juhlaviikoilla (2006, 2009), Art Without Borders -kiertonäyttelyssä (Liettua, Kreikka, Hollanti, Suomi ja Bulgaria 2005-2006) sekä Etelä-Karjalan taidemuseossa (Taiteen vuoksi, 2011).
Vuonna 2007 Harri Kivi toteutti installaation Myös marsilaisilla on kotiintuloajat Nurmijärven kunnan Rajamäen kirjastoon. Vuonna 2011 Kivi perusti oman gallerian Helsingin Merihakaan.,
Vuosina 2007-2008 Kivi toimi vastaavana tuottajana Suomen Kulttuurirahaston Myrsky-hankkeelle, jonka kohteena olivat syrjäytyneet ja syrjäytymisvaarassa olevat nuoret.
Oman taiteellisen tuotantonsa ohella Kivi on  1990-luvulta lähtien tullut tunnetuksi taiteen ”jalkauttajana” epäsovinnaisiin paikkoihin, kuten laitoskoteihin, työpaikkoihin, lähiöihin ja kaupunkitiloihin. Hankkeisiin on osallistunut kuvataiteilijoiden lisäksi myös näyttelijoitä, muusikoita, tanssijoita ja kuvataiteilijoita. Kivi on toiminut myös muun muassa Ateneumin ja Designmuseon näyttelytyöryhmissä, gallerioiden näyttelysihteerinä gallerioissa sekä tuottajana ja kuraattorina eri taidehankkeissa.
Lastenkotilapsen taustastaan johtuen Kivi on toiminut aktiivisesti muun muassa huostaanotettujen lasten, mielenterveyskuntoutujien ja muiden vähäosaisten puolesta. Mielenterveyden keskusliiton kanssa hän perusti Hyvän mielen gallerian 2007. Monien taideapurahojen lisäksi Kivi on palkittu Sosiaali- ja terveysturvan keskusliiton Kansalaistoiminnan tunnustuspalkinnolla 2007.
Professori Altti Kuusamo luonnehti Harri Kiven taidetta vuonna 2012:
Kuvataiteilija Harri Kivi on vaikuttanut taide-elämäämme piristävästi ja piikittävästi laajalla rintamalla ja pitkään. Hänen monet projektinsa, kuten Kauppala, Puska ja Myrsky, ovat monella tavalla olleet täyspainoista yhteisöllistä taidetta. Etenkin Myrsky-projektilla on ollut laajakantoisia nuorten sosiokulttuuriseen elämään ulottuvia positiivisia heijasteita.
Aiheesta muualla

Harri Kiven kotisivut
Kesähilloo
5pm-5am window
Puska.fi
Harri Kivi kuvataiteilijamatrikkelissa
Henrik Alanus

Henrik Alanus (29. marraskuuta 1743 Vehmaa – 1. joulukuuta 1810 Turku) oli Turun akatemian sihteeri, joka hoiti lainopin professorin virkaa 1793–1800 Matthias Caloniuksen sijaisena.
Alanus valmistui Turussa ylioppilaaksi 1757 ja filosofian maisteriksi 1763. Hänet nimitettiin Turun akatemian teologian dosentiksi 1766 sekä logiikan ja metafysiikan dosentiksi 1771. Alanuksesta tuli kirjaston amanuenssi 1773 ja Turun koulun kollega 1775. Turun akatemian sihteerinä hän työskenteli 1779–1810.
Henrik Alanuksen vanhemmat olivat Vehmaan kirkkoherra, rovasti Henrik Alanus ja Kristina Helena Fleege.
Halls of Frozen North

| Halls of Frozen North Catamenia |
| --- | --- | --- |

Studioalbumin tiedot
 Äänitetty : syyskuu 1997
 Studio : Communication Studios Beindersheim, Saksa
 Julkaistu: 20. tammikuuta 1998
 Formaatti: CD, MCD
 Tuottaja(t): Gerhard Magin
 Tyylilaji: black metal
 Kesto: 46.33
 Levy-yhtiö: Massacre Records
Catamenian muut julkaisut
|   | Halls of Frozen North 1998 | Morning Crimson 1999 |
Halls of Frozen North on Catamenian esikoisalbumi, joka julkaistiin vuonna 1998.
Kappaleet

Dreams of Winterland – 3.30
Into Infernal – 3.37
Freezing Winds of North – 3.36
Enchanting Woods – 3.38
Halls of Frozen North – 3.06
Forest Enthroned – 3.49
Awake in Dark – 2.51
Song of the Nightbird – 3.40
Icy Tears of Eternity – 3.04
Burning Aura – 3.36
Child of Sunset – 2.36
Land of the Autumn Winds – 3.50
Pimeä yö – 4.19
Outro – 1.21 (instrumentaali)
Kokoonpano

| --- | --- |
 Yhtye Mika Tönning – laulu  Riku Hopeakoski – kitara  Sampo Ukkola – kitara  Timo Lehtinen – basso  Toni Tervo – rummut  Heidi Riihinen – koskettimet :  Tuotanto Gerhard Magin – tuottaja  Alexander Krull – masteroija  Thomas Ewerhard – kansikuva, layout  T. Keränen – kannen konsepti  J. Ollila – valokuvat
Arvostelut

Metal Storm: 9.8/10
Aiheesta muualla

Halls of Frozen North Discogsissa. (englanniksi)
Albumi Halls of Frozen North Encyclopaedia Metallum -sivustolla (englanniksi)
Hawa Dembaya

| Hawa Dembaya |
| --- | --- |
 Médinen linnoitus.
 Hawa Dembaya
 Koordinaatit: 14°22′33″N, 11°22′0″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  5 010 km²
Väkiluku (2009):  6 900
Infobox OKVirheellinen NIMI-arvo: 
Hawa Dembaya on maalaiskunta Kayesin alueen Kayesin piirissä Malissa. Sen keskuskylä Médine sijaitsee Senegaljoen rannalla 12 kilometriä Kayesista kaakkoon. Kunnassa on 6 900 ja keskuskylässä 1 100 asukasta (vuonna 2009).
Hawa Dembayan kunnan pinta-ala on 5 010 neliökilometriä. Se rajoittuu pohjoisessa Kayesin piirin Khouloumin ja Colimbinén, idässä ja etelässä Logon ja lännessä Sadiolan ja Liberté Dembayan kuntiin. Kunnan läpi virtaa Senegaljoki. Seutu kuuluu Sahelin vyöhykkeeseen.
Kuntaan kuuluu kymmenen kylää. Asukkaat ovat etupäässä khasonkoja. Lisäksi on bambaroita, fulbeja, soninkeja ja wolofeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi, maapähkinä ja vihannekset. Lisäksi hyödynnetään metsiä ja harjoitetaan kalastusta, käsityöammatteja ja kaupankäyntiä. Féloun putouksilla on vesivoimalaitos. Palveluihin kuuluvat koulut ja terveyskeskus.
Paikallisia nähtävyyksiä ovat ranskalaisten rakentama Médinen linnoitus ja Féloun vesiputoukset.
Hardy-pojat

Hardy-pojat (engl. The Hardy Boys) on yhdysvaltalainen nuorten jännityskirjasarja, jota ovat kirjoittaneet useat eri tekijät salanimellä Franklin W. Dixon. Sarjan luoja on yhdysvaltalainen kirjailija Edward Stratemeyer. Ensimmäiset osat kirjoitti kanadalainen Leslie MacFarlane. Samaa salanimeä Franklin W. Dixon käytti alkuperäisen sarjan aikana 17 miestä tai naista.
Kirjasarjan kuvitteelliset päähenkilöt Frank ja Joe Hardy ovat veljeksiä ja isänsä tavoin etsiviä. Toistuvasti veljekset joutuvat jännittäviin tilanteisiin ja ratkovat arvoituksia, kohdaten muun muassa salakuljettajia ja muita rikollisia.
Veljeksistä vaaleatukkainen Joe (17) on luonteeltaan malttamaton, tummatukkainen Frank (18) taas harkitsevampi. Pojilla on "luonnonlahjana tarkka silmä johtolankojen suhteen", onhan heidän isänsä "Bayportin kuuluisa yksityisetsivä Fenton Hardy, joka oli aikaisemmin kuulunut New Yorkin poliisivoimiin". Veljekset ovat aluksi auttaneet isäänsä rikollisten jäljittämisessä, mutta sittemmin "osoittaneet rohkeutensa ja kykynsä itsenäisinä etsivinä". Hardyn poikien paras ystävä on pulska ja pisamanaamainen Chet Morton, joka ei pidä vaaroista, mutta ottaa silti usein osaa poikien seikkailuihin ja on "osoittautunut aina uskolliseksi avustajaksi".
Sarjan ensimmäinen osa on Tornilinnan aarre (engl. The Tower Treasure), joka ilmestyi Yhdysvalloissa vuonna 1927, suomeksi 1976.
Vuosina 1927–1979 ilmestyi Grosset & Dunlap -kustantamon kautta 58 Hardy-pojat-kirjaa. Sarjaa on jatkettu vielä senkin jälkeen eri kustantamoiden toimesta aina 2000-luvun puolelle saakka. Pitkäkestoisin julkaisusarja on Hardy Boys Mystery Stories. Siihen kuuluu kaikkiaan 190 osaa, jotka on kirjoitettu vuosina 1927–2005, vaikka alkuperäiseen Hardy-poikien "kaanoniin" eli kirjakokoelmaan kuuluvat vain mainitut 58 ensimmäistä osaa.
Karisto julkaisi 1970–1980-luvuilla Hardy-poikien kaksitoista ensimmäistä osaa suomeksi.
Suomeksi ilmestyneet romaanit

Tornilinnan aarre (The Tower Treasure, 1927). Suomentanut Maj Kolkka. Karisto 1976.
Talo kalliolla (The House on the Cliff, 1927). Suomentanut Kaarina Jaatinen. Karisto 1976.
Vanhan myllyn salaisuus (The Secret of the Old Mill, 1927). Suomentanut Paula-Maija Tuominen. Karisto 1977.
Kadonneet kaverukset (The Missing Chums, 1928). Suomentanut Pirjo-Riitta Syrjänen. Karisto 1977.
Kadonnutta kultaa etsimässä (Hunting for Hidden Gold, 1928). Suomentanut Kaarina Jaatinen. Karisto 1978.
Rantatiellä tapahtuu (The Shore Road Mystery, 1928). Suomentanut Kaarina Jaatinen. Karisto 1978.
Erakkoluolan salaisuus (The Secret of the Caves, 1929). Suomentanut Kaarina Jaatinen. Karisto 1979.
Kämppäsaaren salaisuus (The Mystery of Cabin Island, 1929). Suomentanut Kaarina Jaatinen. Karisto 1979.
Vaara vaanii lentokentällä (The Great Airport Mystery, 1930). Suomentanut Pertti Hiltunen. Karisto 1980.
Tapahtui keskiyöllä (What Happened at Midnight, 1931). Suomentanut Helinä Heikkonen. Karisto 1980.
Kello tikittää vaaraa (While the Clock Ticked, 1932). Suomentanut Auli Hurme. Karisto 1981.
Salaperäiset jalanjäljet (Footprints Under the Window, 1933). Suomentanut Auli Hurme. Karisto 1981.
Juhani Pietikäinen

Juhani (Juha) Pietikäinen (14. elokuuta 1925 Pielavesi – 19. toukokuuta 2008 Espoo) oli suomalainen tekniikantutkija ja professori. Hän oli Teknillisen korkeakoulun metalliteknologian professori 1975–1989. Hänen tutkimusalaansa olivat materiaalit, niiden, etenkin martensiitin, ominaisuudet ja käyttö.
Hedningarna

| Hedningarna> Tiedot |
| --- | --- |
Toiminnassa:  1987–
Tyylilaji:  maailmanmusiikki, popmusiikki
Laulukieli:  ruotsi, suomi
Jäsenet:  Hållbus Totte Mattsson   Anders Norudde   Christian Svensson   Magnus Stinnerbom   Björn Tollin   Anita Lehtola-Tollin   Liisa Matveinen   Sanna Kurki-Suonio   Tellu Paulasto   Ulf Ivarsson  
Levy-yhtiö:   
Aiheesta muualla
Kotisivut
Infobox OKNimi-testi OK: 
Hedningarna on vuonna 1987 perustettu ruotsalainen nykyaikaista kansanmusiikkia soittava yhtye, joka yhdistelee elektronisia ja rock-elementtejä vanhaan skandinaaviseen musiikkiin.
Historia

Vuonna 1987 perustettu Hedningarna (suom. Pakanat) pyrki etsimään uudenlaista äänimaailmaa rakennuttamalla uusia soittimia ja lähestymällä pohjoismaista kansanmusiikkia uudelta suunnalta. Yhtye haki vahvaa, perinteistä ammentavaa nykyaikaista musiikkia. Yhtye oli ensimmäisten joukossa luomassa uutta kansanmusiikin suuntausta. Samoilla jäljillä kulki myös muun muassa Garmarna.
Yhtyeen monipuolinen äänimaailma nousee osittain ruotsalaisten viulupelimannien perinteestä. Rytmikkyys tulee rockista tai harkitusta pyrkimyksestä ”alkukantaiseen” rytmiin ja hypnoottisuuteen. Taustalla on vahva ja tumma borduna, joka syntyy kampiliiralla tai säkkipillillä. Bassotaajuuksien lisääminen luo pelimannimusiikkiin kohtalonomaisen tunnelman ja kolmijakoinen polska vahvan poljennon.
Yhtyeen esikoisalbumi Hedningarna ilmestyi 1989. Yhtyeen todellinen suosio alkoi, kun Hållbus Mattssonin, Anders Norudden ja Björn Tollinin mukaan tulivat vuonna 1991 suomalaiset laulajat Sanna Kurki-Suonio ja Tellu Paulasto. Heidän kalevalapoljentoinen, karjalaisesta ja inkeriläisestä laulutyylistä ammentava laulunsa oli osa albumeja Kaksi! (1992) ja Trä (1994). Helsingin Sanomien Timo Kirveen mukaan ”Hedningarna-yhtyeen musiikki on komeinta mitä perinteisen musiikin elementeistä on viimeisen kymmenen vuoden aikana koko Pohjolassa saatu irti”.
Albumilla Hippjokk (1997) naislaulajat eivät olleet mukana. Lähes instrumentaalina toteutetun albumin vierailijoina oli muun muassa Wimme Saari.
Yhtyeen viides albumi Karelia visa (1999) oli kunnianosoitus Vienan Karjalan runokylille. Yhtyeen albumeista Karelia visa on eniten laulajien levy ja myös suomalaisin tai suomalais-karjalaisin. Sanna Kurki-Suonion rinnalla oli tällä albumilla Anita Lehtola.
Jäsenet > Nykyiset

Hållbus Totte Mattsson
Anders Norudde
Christian Svensson
Magnus Stinnerbom
Jäsenet > Aiemmat

Björn Tollin
Anita Lehtola-Tollin
Liisa Matveinen
Sanna Kurki-Suonio
Tellu Paulasto (Virkkala, Turkka)
Ulf Ivarsson
Diskografia

Hedningarna (1989)
Kaksi! (1992)
Trä (1994)
Kruspolska SASHA mixes (1994)
Hippjokk (1997)
Karelia Visa (1999)
1989–2003 (2003)
& (2012)
Kult (2016)
Aiheesta muualla

Hedningarna kotisivu (ruotsiksi) (Archive.org)
Silence Records: Hedningarna. (englanniksi)
Yhtye Discogs-sivustolla. (englanniksi)
Henrietta Swan Leavitt

Henrietta Swan Leavitt työpöytänsä ääressä Harvard Collegen observatoriossa.
Leavittin perheen hautakivi Cambridgessä.
Henrietta Swan Leavitt (4. heinäkuuta 1868 – 12. joulukuuta 1921) oli yhdysvaltalainen astronomi, joka kehitti luminositeetin eli tähtien säteilytehon mittamisen tutkiessaan sykkiviä Kefeiditähtiä. Hän julkaisi periaatteen vuosina 1908 ja 1912.
Leavittin työn pohjalta Edwin Hubble ja Vesto Slipher määrittelivät, että universumi on laajeneva (Hubblen laki).
Aiheesta muualla

Henrietta Swan Leavitt. Famous Scientists.
Henrietta Swan Leavitt. People and Discoveries PBS.
Karttunen, Hannu: Vanhin tiede – Tähtitiedettä kivikaudesta kuulentoihin, s. 460.  ("Henrietta Swan Leavitt (1868–1921)")  Helsinki:  Ursa, 2003.  ISBN 978-952-5329-26-1.